ai4bharat/Pralekha huggingface dataset:
பாதுகாப்பு அமைச்சகம்
இருதரப்பு உறவுகள் மற்றும் ஆப்கானிஸ்தான் உள்ளிட்ட பிராந்தியப் பாதுகாப்பு விஷயங்கள் குறித்து ஈரான் பாதுகாப்பு அமைச்சருடன் பாதுகாப்பு அமைச்சர் திரு ராஜ்நாத் சிங் டெஹ்ரானில் பேச்சுவார்த்தை நடத்தினார்
ஈரான் பாதுகாப்பு மற்றும் ராணுவப் படைகள் அமைச்சர் பிரிகேடியர் ஜெனரல் அமிர் ஹதாமியின் வேண்டுகோளை ஏற்று, பாதுகாப்பு அமைச்சர் திரு ராஜ்நாத் சிங் இருதரப்பு பேச்சுவார்த்தை ஒன்றை 5 செப்டம்பர் 2020 அன்று டெஹ்ரானில் நடத்தினார்.
மாஸ்கோவில் இருந்து புதுதில்லிக்கு வரும் வழியில் டெஹ்ரானில் திரு ராஜ்நாத் சிங் தங்கிய போது இந்தப் பேச்சுவார்த்தை நடைபெற்றது.
இருதரப்பு உறவுகள் மற்றும் ஆப்கானிஸ்தான் உள்ளிட்ட பிராந்தியப் பாதுகாப்பு விஷயங்கள் குறித்து ஈரான் பாதுகாப்பு அமைச்சருடன் திரு. ராஜ்நாத் சிங் பேச்சுவார்த்தை நடத்தினார்.
மிகவும் நட்பான முறையில் நடைபெற்ற இந்தப் பேச்சுவார்த்தையின் போது இரு நாடுகளுக்கு இடையே பல ஆண்டுகளாக நீடித்து வரும் கலாச்சாரம், மொழி மற்றும் பண்பாடு சார்ந்த உறவுகளைப் பற்றி இரு அமைச்சர்களும் நினைவு கூர்ந்தனர்.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651749
(Visitor Counter : 151
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196.77 கோடி தடுப்பூசி டோஸ்கள் செலுத்தியுள்ளது.
(இந்தியாவில் கொவிட் சிகிச்சை பெறுபவர்களின் எண்ணிக்கை 88,284 கொவிட் சிகிச்சை பெறுபவர்கள் எண்ணிக்கை 0.20 சதவிதமாக
உள்ளது.
குணமடைந்தோர் விகிதம் தற்போது 98.59 சதவீதம்
கடந்த 24 மணி நேரத்தில் 13,029 பேர் குணமடைந்துள்ளனர்.
இதுவரை குணமடைந்தோர் மொத்த எண்ணிக்கை 4,27,49,056 என அதிகரித்துள்ளது.
கடந்த 24 மணி நேரத்தில் 17,336 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.32 சதவீதம் ஆகும்
வாராந்திர பாதிப்பு விகிதம் 3.07 சதவீதம் ஆகும்
இதுவரை மொத்தம் 85.98 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,01,649 கொவிட்
பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1836631
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.09 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.09 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,292 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 3,208 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,63,406.
இந்தியாவில் கடந்த 24 மணி நேரத்தில் 2,139 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,64,216 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.76 கோடி  வாராந்திரத் தொற்று 1.13 சதவீதமாக உள்ளது. தினசரித் தொற்று விகிதம் 0.81 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1866971
குடியரசுத் தலைவர் செயலகம்
ஜம்மு - காஷ்மீரில் குடியரசுத்தலைவர்; கட்ரா ஸ்ரீ மாதா வைஷ்ணோ தேவி பல்கலைக்கழகத்தின் 6-வது பட்டமளிப்பு விழாவில் உரையாற்றினார்; குழந்தைகளின் பாதுகாப்புக்கான பொறுப்பைச் சமுதாயத்தில் ஒவ்வொருவரும் எடுத்துக்கொள்ள வேண்டுமென்று வலியுறுத்தல்
ஜம்மு - கஷ்மீர் மாநிலம் கட்ராவில் உள்ள ஸ்ரீமாதா வைஷ்ணோ தேவி பல்கலைக்கழகத்தின் 6-வது பட்டமளிப்பு விழாவில், 2018 ஏப்ரல் 18 ஆம் தேதி, குடியரசுத் தலைவர் திரு. ராம் நாத் கோவிந்த் கலந்து கொண்டு உரையாற்றினார்.
நிகழ்ச்சியில் உரையாற்றிய குடியரசுத் தலைவர், மாநிலத்தில் அண்மையில் சிறுமி ஒருவர் வன்கொடுமைக்கு ஆளாகிக் கொல்லப்பட்டது குறித்து வெளியான செய்தியைக் குறிப்பிட்டார். உலகிலேயே மிகவும் அழகான விஷயம் என்னவென்றால் அது கள்ளம் கபடம் அற்ற குழந்தையின் முகத்தில் புன்னகையைக் காண்பதுதான் என்று குடியரசுத் தலைவர் கூறினார். சமுதாயத்தின் மிக முக்கியப் பொறுப்பின் வெற்றி, நமது குழந்தைகளைப் பாதுகாப்பதில்தான் அடங்கியுள்ளது. ஒவ்வொரு குழந்தையையும் பாதுகாப்பதும், அனைத்துக் குழந்தைகளுக்கும் பாதுகாப்பான உணர்வை உறுதிச் செய்வதும் சமுதாயத்தின் மிக முக்கியமான பொறுப்பு என்று அவர் கூறினார். நாட்டின் பல்வேறு பகுதிகளில் நமது குழந்தைகள் சில நேரங்களில் கொடுங்குற்றங்களுக்கு ஆளாகிறார்கள். நாடு சுதந்திரமடைந்து 70 ஆண்டுகள் ஆன போதிலும் இன்னும் இதுபோன்ற காட்டுமிராண்டித்தனமான சம்பவங்கள் நடப்பது வெட்கக்கேடானதாகும். நாம் எந்தவிதமான சமுதாயத்தைக் கட்டமைத்து வருகிறோம் என்று நமக்கு நாமே கேட்டுக்கொள்ள வேண்டியுள்ளது. நமது வருங்காலச் சந்ததியினருக்கு நாம் எதைக் கொடுக்கிறோம்? நமது அரசியல்சாசனத்தில் வழங்கப்பட்டுள்ள நீதி, சமத்துவம், சுதந்திரம் ஆகியவற்றைப் பெண்கள் அனுபவிக்கும் சமுதாயத்தை நாம் கட்டமைக்கிறோமா? நாட்டின் அனைத்துப் பகுதிகளிலும் இந்தப் பிரச்சனைக்குத் தீர்வு காண வேண்டியது நம் அனைவரின் பொதுவான பொறுப்பு என்றும் குடியரசுத் தலைவர் வலியுறுத்தினார்.
மேலும் கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
(Visitor Counter : 134
நிலக்கரி அமைச்சகம்
மகாநதி நிலக்கரிச்சுரங்கம் சார்பில் ஒடிசாவில் கண்கவர் சுற்றுச்சூழல் பூங்கா மற்றும் நிலக்கரி அருங்காட்சியகம் உருவாக்கபட்டுள்ளது
நிலக்கரி அமைச்சகத்தின் கீழ் உள்ள முதன்மையான பொதுத்துறை நிறுவனமான மகாநதி நிலக்கரிச்சுரங்க நிறுவனம்  நிலக்கரி உற்பத்தியில் தொடர்ந்து புதிய உச்சங்களை அடைந்து வருகிறது. சுற்றுச் சூழலுக்கு உகந்த நீடிக்கவல்ல சுரங்க நடைமுறைகளையும் பின்பற்றிவருகிறது. இந்த திசையில் எம்சிஎல்-ன் சமீபத்திய சாதனை, ஒடிசாவின் ஜார்சுகுடாவில் சந்திர சேகர் ஆசாத் சுற்றுச்சூழல் பூங்கா மற்றும் நிலக்கரி அருங்காட்சியகத்தை உருவாக்கியிருப்பதாகும்.
பூங்காவிற்குள் இருக்கும் நிலக்கரி அருங்காட்சியகம், இந்தியாவில் நிலக்கரிச் சுரங்கத்தின் வரலாறு மற்றும் பாரம்பரியத்தின் சரியான பார்வையைக் கொண்டதாகும். நிலத்தடி மற்றும் திறந்தவெளி சுரங்கங்களில் பயன்படுத்தப்படும் பல்வேறு இயந்திரங்கள் மற்றும் வாகனங்களின் வேலை மாதிரிகள், நிலக்கரி சுரங்க உபகரணங்கள்/இயந்திரங்கள் போன்றவை காட்சிக்கு வைக்கப்பட்டுள்ளன. மேற்பரப்பு சுரங்கம், டம்பர், கிரேன், டிப்பர், டோசர், பெல்ட் கன்வேயர், நிலக்கரி வெட்டும் இயந்திரம், துளையிடும் இயந்திரம் மற்றும் பேக்ஹோ ஆகியவை இவற்றில் அடங்கும்.
நுகர்வோர் நலன், உணவு மற்றும் பொது விநியோகம் அமைச்சகம்
விதிமுறைகளுக்கு மாறாக பிரஷர் குக்கர்களை இணையத்தில் விற்கும் மின் வணிக நிறுவனங்கள் மற்றும் விற்பனையாளர்களுக்கு நோட்டீஸ் அனுப்பப்பட்டுள்ளது.
நுகர்வோர் பாதுகாப்பு சட்டம் 2019-ன் 18 பிரிவின் கீழ் உள்ள அதிகாரங்களை பயன்படுத்தி, உரிய ஐஎஸ்ஐ முத்திரை இல்லாத வீட்டு உபயோகப் பொருட்களை வாங்க வேண்டாமென்று நுகர்வோர்கள் நலனுக்காக பாதுகாப்பு அறிவிப்பு ஒன்றை மத்திய நுகர்வோர் பாதுகாப்பு ஆணையம் வெளியிட்டுள்ளது.
காயங்கள் மற்றும் பாதிப்புகள் ஏற்படுவதிலிருந்து நுகர்வோர்களை பாதுகாக்கவும் தேவையான பாதுகாப்பு மற்றும் தொழில்நுட்ப தரநிலைகள் பின்பற்றப்படுவதை உறுதி செய்யவும், இந்திய தரநிலைகள் அலுவலக சட்டத்தின் 16-ம் பிரிவின் கீழ், தர முத்திரையை மத்திய அரசு கட்டாயமாக்கி உள்ளது. தர கட்டுப்பாட்டு உத்தரவுகளின் வாயிலாக இந்த அறிவுறுத்தல் வழங்கப்படுகிறது.
மத்திய அரசால் தர முத்திரை கட்டாயமாக்கப்பட்டுள்ள பொருட்களின் சட்டவிரோத உற்பத்தி, இறக்குமதி, விநியோகம், விற்பனை, வாடகை, சேமிப்பு அல்லது காட்சிப்படுத்துதல் தடை செய்யப்பட்டுள்ளது. விதிமுறைகளை மீறுவோருக்கு இரண்டு வருடம் வரையிலான சிறை தண்டனை, முதல் தடவை விதிமீறலுக்கு ரூபாய் இரண்டு லட்சத்திற்கு குறையாமல் அபராதம், இரண்டாம் முறையிலிருந்து ரூபாய் ஐந்து லட்சத்திற்கு குறையாமல் அபராதம் உள்ளிட்ட தண்டனைகளை வழங்க சட்டத்தில் இடம் உள்ளது.
விதிமுறைகளுக்கு மாறாக பிரஷர் குக்கர்களை இணையத்தில் விற்கும் மின் வணிக நிறுவனங்கள் மற்றும் விற்பனையாளர்களுக்கு மத்திய நுகர்வோர் பாதுகாப்பு ஆணையம் 15 நோட்டீஸ்களை அனுப்பியுள்ளது. மேலும், உரிய நடவடிக்கை எடுப்பதற்காக இந்த வழக்குகள் இந்திய தரநிலை அலுவலகத்திற்கு அனுப்பப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1786071
(Visitor Counter : 215
உள்துறை அமைச்சகம்
கொவிட்-19-க்கு எதிரான போரில் பிரதமர் திரு நரேந்திர மோடியின் மக்கள் இயக்கத்தில் இணையுமாறு அனைவருக்கும் மத்திய உள்துறை அமைச்சர் திரு அமித் ஷா வேண்டுகோள்
கொவிட்-19-க்கு எதிரான போரில் பிரதமர் திரு நரேந்திர மோடியின் மக்கள் இயக்கத்தில் இணையுமாறு அனைவருக்கும் மத்திய உள்துறை அமைச்சர் திரு அமித் ஷா வேண்டுகோள் விடுத்துள்ளார்.
இது குறித்து தனது டிவிட்டர் பக்கத்தில் பதிவிட்டுள்ள அவர், "கொவிட்-19 போன்ற ஒரு உலகப் பெருந்தொற்றை எதிர்த்துப் போரிடுவதற்கு மக்கள் அனைவரும் ஒன்று திரள வேண்டும். எனவே, பிரதமர் திரு நரேந்திர மோடியால் தொடங்கி வைக்கப்பட்டுள்ள இந்த மக்கள் இயக்கத்தில் நாம் அனைவரும் இணைந்து,
கொவிட்-19 பற்றிய விழிப்புணர்வை பரப்பி, இந்தியாவை கொவிட்-19 இல்லாத நாடாக மாற்றுவதற்கு முக்கிய பங்காற்றுவோம்," என்று தெரிவித்துள்ளார்.
"கொவிட்-19 இடம் இருந்து நம்மை பாதுகாத்துக் கொள்வதற்கு மூன்று வழிகள் தான் இருக்கின்றன. அவை முகக் கவசம் அணிதல், இரண்டு அடி தனிநபர் இடைவெளியை கடைப்பிடித்தல் மற்றும் கைகளை அடிக்கடி கழுவுதல் ஆகும். உங்களை மட்டுமில்லாமல் உங்களது குடும்பத்தினர், நண்பர்கள் மற்றும் உடன் பணிபுரிபவர்களை கொவிட்-19 இடம் இருந்து பாதுகாக்க பிரதமர் திரு நரேந்திர மோடியின் இந்த 3 அறிவுரைகளை தவறாமல் பின்பற்றுங்கள்," என்று உள்துறை அமைச்சர் மேலும் தெரிவித்தார்.
----
(Visitor Counter : 141
நிதி அமைச்சகம்
குடியரசு தின விழாவை முன்னிட்டு மத்திய மறைமுக வரிகள் மற்றும் சுங்கத்துறையினருக்கு குடியரசுத் தலைவர் விருதுகள்
மத்திய மறைமுக வரிகள் மற்றும் சுங்கத்துறையில், உயிரைப் பணயம் வைத்து போற்றத்தக்க வகையில் செயல்பட்டவர்கள் மற்றும் சிறப்பான சேவையாற்றியவர்களுக்கு ஒவ்வொரு ஆண்டும் குடியரசு தலைவரின் விருதுகள் மற்றும் பதக்கங்கள் வழங்கப்படுகின்றன. இந்த விருதுகள் குடியரசு தினத்துக்கு முதல் நாள் அறிவிக்கப்படும்.
இந்தாண்டு உயிரை பணயம் வைத்து போற்றத்தக்க வகையில் செயல்பட்ட 2 அதிகாரிகளும், பல ஆண்டுகாலமாக எந்த குறைபாடும் இன்றி சிறப்பாக செயல்பட்ட 22 அதிகாரிகளும் குடியரசுத் தலைவர் விருது மற்றும் பதக்கங்களுக்கு தேர்வு செய்யப்பட்டனர்.
ஜோத்பூர், தில்லி மண்டல பிரிவு, வருவாய் புலனாய்வு இயக்குனரகத்தில், புலனாய்வு அதிகாரியாக பணியாற்றும் திரு விபின் பால், கொச்சி மண்டல பிரிவு வருவாய் புலனாய்வு இயக்குனரகத்தில், புலனாய்வு அதிகாரியாக பணியாற்றும் திரு ஆல்பர்ட் ஜார்ஜ் ஆகியோர் உயிரை பணயம் வைத்து போற்றத்தக்க வகையில் செயல்பட்டதற்கான விருதுகளையும், பதக்கங்களையும் பெறுகின்றனர்.
22 அதிகாரிகள் சிறப்பாக சேவையாற்றியதற்கான விருதுகளையும், பதக்கங்களையும் பெறுகின்றனர்.
இவர்களின் முழு விவரம் கீழேயுள்ள இணைப்பில் கொடுக்கப்பட்டுள்ளது:
https://pib.gov.in/PressReleasePage.aspx?PRID=1692500
தகவல் மற்றும் ஒலிபரப்பு அமைச்சகம்
டிடி ஸ்போர்ட்ஸ் இப்போது டிடி ஸ்போர்ட்ஸ் எச்டி
டிடி ஸ்போர்ட்ஸ் இப்போது டிடி ஸ்போர்ட்ஸ் எச்டியாக மேம்படுத்தப்பட்டுள்ளது. நாட்டின் பொது ஒளிபரப்பாளரான பிரசார் பாரதி, டிடி ஸ்போர்ட்ஸ் எச்டி அலைவரிசையுடன் சேனலுடன் தனது மேலும் ஒரு எச்டி சேனலைச் சேர்த்துள்ளது. டிடி ஸ்போர்ட்ஸ் எச்டி தற்போது நடைபெற்று வரும் ஆசிய கோப்பை கிரிக்கெட் போட்டிகளை ஒளிபரப்பத் தொடங்கியுள்ளது. இது நாடு முழுவதும் உள்ள விளையாட்டு ஆர்வலர்களின் நீண்டகால கோரிக்கையை நிறைவேற்றுவது மட்டுமல்லாமல், மாறிவரும் காலத்திற்கு ஏற்ப முழு டிடி கட்டமைப்பையும் பொருத்தமானதாக மாற்றுவதற்கான மற்றொரு முக்கிய முடிவாகும்.
டிடி ஸ்போர்ட்ஸ் எச்டி இப்போது விளையாட்டு பிரியர்களின் விருப்பமான தேர்வாக மாறும். அவர்கள் முக்கிய சர்வதேச விளையாட்டு நிகழ்வுகளின் ஒளிபரப்பை எச்டி பார்க்க முடியும். எதிர்வரும் மாதங்களில் டிடி ஸ்போர்ட்ஸ் மிகவும் நிலையான மற்றும் வலுவான விளம்பரத் திட்டத்துடன் மேலும் புதிய நிகழ்ச்சியுடன் வரவுள்ளது.
கடந்த சில மாதங்களில் டிடி ஸ்போர்ட்ஸ் நிகழ்ச்சியை வழங்குவதில் பல புதுமையான மற்றும் புதிய அணுகுமுறைகளை அறிமுகப்படுத்தியுள்ளது. சமீபத்தில் நடந்து முடிந்த இந்தியா - வெஸ்ட் இண்டீஸ் சர்வதேச கிரிக்கெட் தொடரில், தூர்தர்ஷன் கட்டமைப்பு தமிழ், கன்னடம், வங்காளம், தெலுங்கு மற்றும் போஜ்புரி மொழிகளுடன், இந்தி மற்றும் ஆங்கிலத்தில் வர்ணனையை வழங்கியது. அலைவரிசையில் புதிய நிகழ்ச்சியை வழங்க என்.பி.ஏ, பி.ஜி.டி.ஏ போன்ற முன்னணி விளையாட்டு நிறுவனங்களுடன் ஒப்பந்தம் செய்துள்ளது.
டிடி ஸ்போர்ட்ஸ் மார்ச் 18, 1998 அன்று தொடங்கப்பட்டது. தொடக்கத்தில் ஒரு நாளைக்கு 6 மணி நேரம் விளையாட்டு நிகழ்ச்சிகளை ஒளிபரப்பியது. இது 1999 ஆம் ஆண்டில் 12 மணி நேரமாக அதிகரிக்கப்பட்டது. ஜூன் 1, 2000 முதல், டிடி ஸ்போர்ட்ஸ் 24 மணி நேரமும் இயங்கும் செயற்கைக்கோள் அலைவரிசையாக மாறியது. இப்போது டிடி ஸ்போர்ட்ஸ் எச்டியைத் தொடங்குவதற்கான முடிவின் மூலம், இந்த அலைவரிசை சேனல் முக்கிய சர்வதேச விளையாட்டு நிகழ்வுகள் மற்றும் கேலோ இந்தியா விளையாட்டுகள், குளிர்கால விளையாட்டுகள் மற்றும் மாற்றுத் திறனாளிகளுக்கான விளையாட்டுகள் போன்ற நிகழ்ச்சிகளும் ஒரே இடத்தில் கிடைக்கப்பெறும்.
டிடி ஸ்போர்ட்ஸ் தற்போது 079 என்ற எண்ணில் டிடி ஃப்ரீ டிஷ்-இல் காணலாம். இது விரைவில் மற்ற தளங்களிலும் கிடைக்கும்.
பிரதமர் அலுவலகம்
பாரம்பரிய ஜவுளி குறித்து இந்திய கலாச்சார தொடர்பு அமைப்பு நடத்திய சர்வதேச இணைய கருத்தரங்கில் பிரதமர் திரு நரேந்திர மோடி உரை
இணைய கருத்தரங்கில் பரிமாறப்படும் கருத்துக்களும் வழிமுறைகளும் கூட்டு முயற்சிக்கு மேலும் உறுதுணையாக இருக்கும்: பிரதமர்
பாரம்பரிய ஜவுளி குறித்து இந்திய கலாச்சார தொடர்பு அமைப்பான ஐசிசிஆர் இன்று நடத்திய இணைய கருத்தரங்கில் பிரதமர் திரு நரேந்திர மோடி கலந்து கொண்டு உரையாற்றினார்.
நிகழ்ச்சியில் பேசிய அவர், பல்வேறு நாடுகளைச் சேர்ந்தவர்களை ஒன்றிணைக்கும் விதமாக பாரம்பரிய ஜவுளி குறித்த இணைய கருத்தரங்கிற்கு இந்திய கலாச்சார தொடர்பு அமைப்பும், உத்தரபிரதேச வடிவமைப்பு நிறுவனமும் ஏற்பாடு செய்திருந்த தை பாராட்டினார்.
நாட்டின் வரலாறு, பன்முகத்தன்மை மற்றும் அபரிமிதமான வாய்ப்பினை ஜவுளித் துறையின் மூலம் தெரிந்து கொள்ளலாம் என்று அவர் கூறினார்.
இந்தியாவின் பாரம்பரிய ஜவுளி குறித்து பேசிய பிரதமர், இயற்கை வண்ணங்களில் ஆன பருத்தி மற்றும் பட்டுக்கு நெடிய மற்றும் புராதன வரலாறு இருப்பதாக கூறினார். ஜவுளி களில் காணப்படும் பன்முகத்தன்மை இந்தியாவின் பாரம்பரிய கலாச்சாரத்தை குறிப்பதாக அவர் தெரிவித்தார். ஒவ்வொரு கிராமத்திலும் சமூகத்திலும் காணப்படும் பாரம்பரிய ஜவுளி வகைகள் தனித்துவம் வாய்ந்ததாக இருக்கிறது என்று அவர் கூறினார். மலைவாழ் மக்களின் பாரம்பரிய உடைகளையும் அப்போது அவர் குறிப்பிட்டார்.
ஜவுளித்துறை எப்போதுமே வாய்ப்புகளை அளித்து வருவதாக பிரதமர் தெரிவித்தார். நாட்டிலேயே அதிக வேலைவாய்ப்பு வழங்கும் துறையாக ஜவுளித்துறை திகழ்கிறது என்றார். சர்வதேச அளவில் வர்த்தக மற்றும் கலாச்சார தொடர்பினை மேம்படுத்தும் வகையில் இத்துறை விளங்குவதாக பிரதமர் கூறினார். உலக அளவில், இந்திய ஜவுளி, பாரம்பரியம், கலைப்பொருட்கள் உள்ளிட்டவை பிரசித்தி பெற்றவை என்று அவர் குறிப்பிட்டார்.
மகாத்மா காந்தியின் 150 வது பிறந்த நாளை ஒட்டி இந்த நிகழ்ச்சி நடைபெற்றதாக கூறிய பிரதமர், சாதாரண ராட்டையை இந்திய சுதந்திர போராட்டத்தின் முக்கிய சின்னமாக மாற்றியதோடு, ஜவுளித்துறைக்கும் சமூக அதிகாரம் அளித்தலுக்கும் நெருங்கிய தொடர்பை ஏற்படுத்தியவர் மகாத்மா காந்தி என்று கூறினார்.
ஆத்ம நிர்பார் பாரத் எனப்படும் தன்னிறைவு இலக்கை எட்டுவதில் ஜவுளித் துறை முக்கிய பங்கு வகிப்பதாக பிரதமர் கூறினார். குறிப்பாக திறன் மேம்படுத்துதல், நிதி உதவி மற்றும் துறை ஒருங்கிணைப்பு ஆகியவற்றை அதிநவீன தொழில்நுட்பத்தின் உதவியுடன் செயல்படுத்த அரசு நடவடிக்கை எடுத்துவருவதாக அவர் தெரிவித்தார். நமது நெசவாளர்கள், உலக அளவில் சிறந்த பொருட்களைத் தயாரிப்பதற்கு, அது குறித்த வழிகளை கற்றுக் கொள்வதுடன் நமது பாரம்பரிய வழி முறைகளையும் கற்றுக் கொள்வது அவசியம் என்று குறிப்பிட்டார். இந்த இணைய கருத்தரங்கில் பரிமாறப்படும் கருத்துக்களும் வழிமுறைகளும் கூட்டு முயற்சிக்கு மேலும் உறுதுணையாக இருக்கும் என்று அவர் கூறினார்.
உலகளவில் ஜவுளித்துறை, பெண்களுக்கு அதிக வேலை வாய்ப்பை வழங்குவதாக குறிப்பிட்ட பிரதமர், இது மகளிருக்கான அதிகாரத்தை மேம்படுத்தும் என்று கூறினார். நமது ஜவுளி கலாச்சாரம் பன்முகத்தன்மை, திறன் மற்றும் புதிய முயற்சிகளை பறைசாற்றுவதாக அமைந்துள்ளது என்று அவர் மேலும் கூறினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஹைட்ரஜன் அடிப்படையிலான நவீன எரிபொருள் மின்கல வாகனத்துக்கான முன்னோடித் திட்டத்தை திரு நிதின் கட்கரி தொடங்கிவைக்கிறார்
பொருளாதார வளர்ச்சியை அதிகரிக்க இந்தியா, தூய்மையான எரிசக்தி, குறைந்த கரியமில உமிழ்வு பாதையை தேர்ந்தெடுக்க உறுதிப்பூண்டுள்ளது. எரிசக்தி உத்தியில் முக்கிய அம்சமாக ஹைட்ரஜன் உள்ளது. இது குறைந்த கரியமில உமிழ்வில் முக்கிய பங்காற்றுகிறது. கார்பன் அளவை வெகுவாக குறைப்பதில் பசுமை ஹைட்ரஜனுக்கு முக்கிய பங்கு உள்ளது. எனவே இதில் உலகம் முழுவதும் முன்னெப்போதும் காணாத அளவுக்கு வரவேற்பு அதிகரித்து வருகிறது. மிகப்பெரிய கார்கள், பேருந்துகள், லாரிகள், கப்பல்கள், ரயில்கள் ஆகியவற்றுக்கு நீண்ட கால அளவில் பசுமை ஹைட்ரஜன் மூலம் நடைபெறும் போக்குவரத்து முக்கியத் தொழில்நுட்ப வாய்ப்பாக இருக்கும்.
எரிசக்தித்துறையில் தன்னிறைவை எட்ட வேண்டும் என்ற பிரதமரின் தொலைநோக்குக்கு ஏற்ப, டொயாட்டா கிர்லோஸ்கர் மோட்டார் நிறுவனம், வாகன தொழில்நுட்பத்திற்கான சர்வதேச மையத்துடன் இணைந்து, உலகின் மிக நவீனமான எரிபொருள் மின்கள வாகனத்தை உருவாக்கியுள்ளது. ஹைட்ரஜனால் இயங்கும் டொயாட்டா மிரை இந்திய சாலைகளுக்கும், வானிலைக்கும் ஏற்றதாக அது இருக்கும். ஹைட்ரஜன் குறித்த விழிப்புணர்வை நாடு முழுவதும் பரப்பும் வகையில் இது முதலாவது முன்னோடித் திட்டமாக செயல்படுத்தப்படும். மத்திய சாலை போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி இந்த முன்னோடித் திட்டத்தை புதுதில்லியில் நாளை பிற்பகல் 2 மணியளவில் தொடங்கி வைக்கிறார்.
உள்துறை அமைச்சகம்
நிவர், புரெவி புயல்களின் பாதிப்பு: தமிழகத்திற்கு ரூ. 286.91 கோடி கூடுதல் நிதியுதவியை வழங்க மத்திய உள்துறை அமைச்சர் திரு அமித் ஷா தலைமையிலான உயர்மட்டக்குழு ஒப்புதல்
நிவர் மற்றும் புரெவி புயல்களால் கடந்த 2020-ஆம் ஆண்டு பாதிக்கப்பட்ட தமிழகத்திற்கு தேசிய பேரிடர் நிவாரண நிதியின் கீழ் ரூ. 286.91 கோடி கூடுதல் நிதியுதவியை வழங்க மத்திய உள்துறை அமைச்சர் திரு அமித் ஷா தலைமையிலான உயர்மட்டக்குழு ஒப்புதல் அளித்துள்ளது. தேசிய பேரிடர் நிவாரண நிதியின் கீழ் 2020-ஆம் வருடம் வெள்ளம்/ புயல் / பூச்சிகளின் தாக்குதலால் பாதிக்கப்பட்ட தமிழகம், புதுச்சேரி, ஆந்திரப் பிரதேசம், பிகார் மற்றும் மத்திய பிரதேச மாநிலங்களுக்கு தேசிய பேரிடர் நிவாரண மேலாண்மை நிதியிலிருந்து கூடுதலாக ரூ. 3,113.05 கோடியை அளிக்க ஒப்புதல் வழங்கப்பட்டுள்ளது.
இந்த மாநிலங்களில் நிகழ்ந்த இயற்கை பேரிடர்களை துணிச்சலாக எதிர்கொண்ட மக்களுக்கு உதவ பிரதமர் திரு நரேந்திர மோடி தலைமையிலான மத்திய அரசு உறுதி பூண்டிருப்பதாக அமைச்சர் திரு அமித் ஷா கூறினார்.
• தமிழகத்திற்கு 2020 நிவர் புயலின் பாதிப்புக்காக ரூ. 63.14 கோடியும், 2020 புரெவி புயலின் பாதிப்புக்காக ரூ. 223.77 கோடியுமாக மொத்தம் ரூ. 286.91 கோடியும்,
• 2020 நிவர் புயலால் பாதிப்புக்கு உள்ளான புதுச்சேரி யூனியன் பிரதேசத்திற்கு ரூ. 9.91 கோடியும்,
• 2020 தென்மேற்கு பருவமழை காலத்தில் ஏற்பட்ட வெள்ளத்தால் பாதிக்கப்பட்ட ஆந்திரப் பிரதேசத்திற்கு ரூ. 280.78 கோடியும்,
• இதேபோல் 2020 தென்மேற்கு பருவமழை காலத்தில் ஏற்பட்ட வெள்ளத்தால் பாதிக்கப்பட்ட பிகார் மாநிலத்திற்கு ரூ. 1,255.27 கோடியும்,
• 2020 காரீப் பருவகாலத்தின் போது பூச்சிகளின் தாக்குதலால் பாதிக்கப்பட்ட மத்திய பிரதேசத்திற்கு ரூ. 1,280.18 கோடியும் வழங்க உயர்மட்ட குழு ஒப்புதல் அளித்துள்ளது.
மாநில அரசுகளிடமிருந்து கோரிக்கை மனுக்கள் வருவதற்காக காத்திராமல், பேரிடர் ஏற்பட்ட உடன் அமைச்சகங்களைச் சேர்ந்த மத்திய குழுக்களை மத்திய அரசு உடனே அனுப்பியது.
மேலும் 2020-21 நிதியாண்டில் மாநில பேரிடர் நிவாரண நிதியிலிருந்து 28 மாநிலங்களுக்கு இதுவரை ரூ. 19,036.43 கோடியையும், தேசிய பேரிடர் மேலாண்மை நிவாரண நிதியிலிருந்து ரூ. 4,409.71 கோடியையும் மத்திய அரசு வழங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1697644
------
(Visitor Counter : 121
பிரதமர் அலுவலகம்
சர் அனிரூத் ஜகுநாத் மறைவுக்கு மொரீசியஸ் பிரதமர் மேதகு பிரவிந்த் குமார் ஜகுநாத்திடம் தொலைபேசியில் பிரதமர் இரங்கல்
மொரீசியஸ் பிரதமர் மேதகு பிரவிந்த் குமார் ஜகுநாத்தின் தந்தை சர் அனிரூத் ஜகுநாத் மறைவுக்கு இரங்கல் தெரிவிக்க, மொரீசியஸ் பிரதமருடன், பிரதமர் திரு நரேந்திர மோடி தொலைபேசியில் பேசினார்.
மொரீசியஸ் பிரதமராகவும், அதிபராகவும், பொது வாழ்வில் சர் அனிரூத் நீண்ட காலம் பணியாற்றியதை பிரதமர் நினைவுக் கூர்ந்தார்.
இந்தியாவில் அனைத்து அரசியல் கட்சிகள் உட்பட அனைத்து தரப்பினருடனும், சர் அனிரூத் ஜகுநாத்துக்கு மிகுந்த மரியாதை இருப்பதை சுட்டிக் காட்டிய பிரதமர், மொரிசியஸ் உடனான இந்தியாவின் நட்பு வளர்ச்சியடைவதில் அவர் தொலைநோக்குடன் பங்காற்றியதையும் பிரதமர் பாராட்டினார்.
அவரை பெருமையான வெளிநாட்டு வாழ் இந்தியர் என அழைத்த பிரதமர், சர் அனிரூத்துக்கு, பிரவாசி பாரதிய சம்மான் மற்றும் பத்ம விபூஷன் விருது அளித்து கவுரவிக்கும் பாக்கியம் இந்தியாவுக்கு கிடைத்தது என கூறினார்.
சர் அனிரூத்தின் மரபை பின்பற்றும் வகையில், இருதரப்பு உறவை மேலும் வலுப்படுத்த இரு தலைவர்கள் உறுதி பூண்டனர்.
-----
(
வணிகம் மற்றும் தொழில்துறை அமைச்சகம்
அடுத்தாண்டு ஏற்றுமதி இலக்கை 450 முதல் 500 பில்லியன் அமெரிக்க டாலராக உயர்த்த வேண்டும்: திரு பியூஷ் கோயல் அழைப்பு
அடுத்த ஆண்டு ஏற்றுமதி மதிப்பை 450 முதல் 500 பில்லியன் அமெரிக்க டாலராக உயர்த்த இலக்கு நிர்ணயிக்க வேண்டும் என ஏற்றுமதி வளர்ச்சி கவுன்சிலிடம் மத்திய வர்த்தக மற்றும் தொழில்துறை அமைச்சர் திரு பியூஷ் கோயல் கேட்டுக்கொண்டார்.
ஏற்றுமதி வளர்ச்சி கவுன்சில் தலைவர்களுடன் இடைக்கால ஆய்வு கூட்டத்தில் காணொலி காட்சி மூலம் இன்று உரையாற்றிய மத்திய அமைச்சர் திரு பியூஷ் கோயல் கூறியதாவது:
புதிய வெளிநாட்டு வர்த்தக கொள்கை விரைவில் இறுதி செய்யப்படுவதற்கு முன்பாக, அனைத்து தரப்பினருடனும் ஆலோசனை நடத்த வேண்டும். இந்த நிதியாண்டின் முதல் காலாண்டில் இந்தியாவின் ஏற்றுமதி 197 பில்லியன் டாலரை எட்டியுள்ளது. 48 சதவீத இலக்கு அடையப்பட்டுள்ளது. ஏற்றுமதியில் நாம் சரியான பாதையில் சென்று கொண்டிருக்கிறோம்.
நமது ஏற்றுமதியாளர்கள், அனைத்து இந்தியர்களையும் பெருமையடைச் செய்துள்ளனர். அடுத்த ஆண்டு ஏற்றுமதி இலக்கை 450 முதல் 500 பில்லியன் டாலராக உயர்த்த வேண்டும்.
இன்ஜினியரிங் பொருட்களின் ஏற்றுமதி இன்னும் அதிகரிக்கும் சாத்தியம் உள்ளது. ஜவுளி ஏற்றுமதி 100 பில்லியன் அமெரிக்க டாலருக்கு இலக்கு நிர்ணயிக்க வேண்டும். உற்பத்தியுடன் கூடிய ஊக்குவிப்பு திட்டங்களை மத்திய அரசு அறிவித்துள்ளது.
இவ்வாறு திரு.பியூஷ் கோயல் கூறினார்.
வர்த்தகத்துறை இணையமைச்சர் திருமதி அனுப்பிரியா படேல் பேசுகையில், ‘‘ஏற்றுமதி வளர்ச்சிக்கு தடையாக இருக்கும் பிரச்சினைகளுக்கு விரைவில் தீர்வு காணப்படும்’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762448
சுகாதாரம் மற்றும் குடும்ப நலத்துறை அமைச்சகம்
3வது கட்ட கொவிட் தடுப்பூசி போடும் பணி நாளை தொடக்கம்: இன்று காலை 9.30 மணி வரை 2.45 கோடிக்கும் மேற்பட்ட பயனாளிகள் பதிவு
குறிப்பிடத்தக்க முன்னேற்றமாக, 3வது கட்ட தடுப்பூசித் திட்டத்துக்கு கோவின் இணையதளத்தில் இன்று காலை 9.30 மணிவரை 2.45 கோடிக்கும் மேற்பட்டோர் பதிவு செய்துள்ளனர். இதற்கான பதிவு 2021 ஏப்ரல் 28ம் தேதி தொடங்கியது.
இந்நிலையில் நாடு முழுவதும் போடப்பட்ட கொவிட்-19 தடுப்பூசிகளின் மொத்த எண்ணிக்கை இன்று 15.22 கோடியைக் கடந்தது. இன்று காலை 7 மணி வரை 15,22,45,179 கொவிட் தடுப்பூசிகள் செலுத்தப்பட்டுள்ளன. கடந்த 24 மணி நேரத்தில் 21 லட்சத்துக்கும் மேற்பட்ட தடுப்பூசிகள் போடப்பட்டன. தடுப்பூசித் திட்டம் தொடங்கி 104வது நாளான நேற்று 22,24,548 தடுப்பூசிகள் போடப்பட்டன.
மற்றொரு குறிப்பிடத்தக்க முன்னேற்றமாக கடந்த 24 மணி நேரத்தில் 19 லட்சத்துக்கும் மேற்பட்ட  கொவிட் பரிசோதனைகள் நடத்தப்பட்டன. இது இந்தியாவில் ஒரே நாளில் மேற்கொள்ளப்பட்ட பரிசோதனையில் மிக அதிகம்.
நாட்டில் குணமடைந்தவர்களின் மொத்த எண்ணிக்கை இன்று 1,53,84,418-ஆக அதிகரித்துள்ளது. இவர்களின் தேசிய சதவீதம் 81.99. கடந்த 24 மணி நேரத்தில் 2,97,540 பேர் குணமடைந்துள்ளனர். 3,86,452 பேருக்கு புதிதாக பாதிப்பு ஏற்பட்டுள்ளது. இவர்களில் 73.05 சதவீதம் பேர் மகாராஷ்டிரா, உத்திரப் பிரதேசம், தில்லி, கர்நாடகா, சத்தீஸ்கர், மேற்குவங்கம், தமிழ்நாடு, ஆந்திரப் பிரதேசம், ராஜஸ்தான் ஆகிய 10 மாநிலங்களைச் சேர்ந்தவர்கள். மகாராஷ்டிராவில் அதிகபட்சமாக 66,159 பேருக்கு நேற்று தொற்று உறுதி செய்யப்பட்டது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 31,70,228-ஐ எட்டியுள்ளது.
கடந்த 24 மணி நேரத்தில் 3,498 பேர் உயிரிழந்துள்ளனர்.
கொவிட் தொற்று நேரத்தில் மனநலம் தொடர்பான பிரச்னைகளைத் தீர்க்கவும், உளவியல் ஆலோசனை வழங்கவும், மத்திய சுகாதாரம் மற்றும் குடும்ப நல அமைச்சகத்தின் கீழ் செயல்படும் மன நலம் மற்றும் நரம்பு அறிவியலுக்கான தேதிய நிறுவனம்  24 மணி நேரமும் செயல்படும் உதவி எண் -ஐ இயக்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714978
பாதுகாப்பு அமைச்சகம்
குஜராத்தின் உமர்காமில் சிக்கலில் இருந்த எம்.வி.கஞ்சனின் 12 பணியாளர்களை இந்திய கடலோர காவல்படை மீட்டது
சீரற்ற வானிலைக்கு மத்தியில் மின்சாரம் இல்லாததால் எம்.வி.கஞ்சன் கப்பல் சிக்கித் தவித்தது. இந்திய கடலோர காவல்படையின்  எம்.வி. ஹெர்மீஸின் விரைவான நடவடிக்கையால் 12 பேரும் மீட்கப்பட்டனர். மேலும் சில ஐ.சி.ஜி கப்பல்கள் உதவிக்கு அனுப்பப்பட்டுள்ளன.
ஜூலை 21, 2021 அன்று குஜராத்தின் உமர்காமில் சிக்கித் தவித்த மோட்டார் கப்பல்  கஞ்சனின் 12 பணியாளர்களையும், இந்திய கடலோர காவல்படை மீட்டது. மும்பை கடல் மீட்பு ஒருங்கிணைப்பு மையத்திற்கு , எம்.வி. காஞ்சன் கப்பல் எரிபொருள் மாசுபாட்டால் சிக்கித் தவிக்கிறது என்றும் இதனால் எஞ்சின் செயல்படவில்லை என்றும் சீரற்ற வானிலைக்கு மத்தியில் மின்சாரமும் இல்லை என்றும் மும்பை டி.ஜி தொடர்பு மையத்திலிருந்து ஜூலை 21 மதியம் தகவல் வந்தது. அன்று மாலை, கப்பலின் மாஸ்டர், எஃகு சுருள்களை ஏற்றி வந்த எம்.வி. கஞ்சன், நங்கூரத்தை கைவிட்டு, ஸ்டார்போர்டு  பக்கமாக சாய்ந்து கொண்டிருப்பதாகத் தெரிவித்தார்.
எம்.ஆர்.சி.சி மும்பை உடனடியாக சர்வதேச பாதுகாப்பு வலையை  செயல்படுத்தியது, எம்.வி. ஹெர்மீஸ் கப்பல் உடனடியாக சிக்கலிருக்கும் கப்பலை நோக்கித் திருப்பப்பட்டது. கடல் கொந்தளிப்பாக இருக்கும் சூழலிலும், எம்.வி.ஹெர்மீஸ் துணிந்து செயல்பட்டு, எம்.வி. காஞ்சனின் 12 பணியாளர்களையும் ஓர் இரவில் விரைவாக மீட்டது.
சிக்கித் தவிக்கும் கப்பலுக்கு உதவுவதற்காக அவசர தோண்டும் கப்பல்  வாட்டர் லில்லி அங்கு நிறுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1737631
(Visitor Counter : 203